Colima
        
         (delstat i Mexico)
Store norske leksikon,Geografi,Verdens geografi,Nord- og Mellom-Amerika,Mexicos geografi
Colima er en liten delstat i Mexico ved Stillehavet. Den grenser til Jalisco i nord og til Michoacán i øst. Delstaten er 5629 km2 stor (inkludert Revillagigedo-øyene) og har 711 235 innbyggere (INEGI, 2015). Colima er landets minste delstat basert på folketall, og den fjerde minste basert på areal (2015). Største by er Manzanillo. Hovedstaden er byen med samme navn, Colima.
Colima består av en smal kystslette som hever seg innover mot høye, delvis vulkanske fjell. Jordbruk er en viktig næringsvei. Foruten kvegavl og husdyrhold er birøkt (honning og bivoks) og fiske viktig. Delstaten er storprodusent av lime. Det dyrkes også sukkerrør, ris, mais, chilipepper, durra og kaffe. Området har rike mineralressurser og utvinner salt, jern, kobber og bly. I Colima er levestandarden relativt høy, og arbeidsledigheten lav. Les mer i Store norske leksikon Mexicos geografi byer og delstater i Mexico